وربنا. السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. اللهم صل على عبدك ونبيك ووليك وصفيك وخليلك محمد صلى الله عليه وسلم في الاولين والاخرين والملأ الاعلى الى يوم الدين. الليلة يا جماعة مع رحلة الافراح. الليلة يا جماعة مع اعظم رحلة في تاريخ البشرية كلها
الى مع الرحلة اللي ربنا كرم بها النبي تكريم كوني. على مستوى الكون كله الليلة مع جايزة ربنا لرسول الله صلى الله عليه وسلم بعد رحلة الطائف وبعد عشر سنين عزاب في مكة اطلع يا رسول الله. اطلع يا حبيب الله لو الارض هجروك واهانوك شف السما. هيكرموك قد ايه. اطلع يا حبيب الله لو
كل البشر ازوك. شف ملايكة السماوات هيفرحوا بك قد ايه. اطلع يا حبيب الله شف ملك امتك في الاخرة. شف جنتك. شف نهر الكوثر اللي هتسقي منه اطلع يا رسول الله لو في الدنيا ما عرفوش مقامك. شف في السما عارفين مقامك ازاي. شف يا رسول الله لو البشر اهانوك الرسل مستنيينك ازاي؟ شف
قدرك عند ربنا يا حبيب الله. وتبدأ الرحلة التاريخية يا جماعة. مش رحلة للقمر ولا للمريخ ده للعرش. للعرش انا عايز قلبك يجهز معي انا عايز قلبك يشتغل معي. انا عايز قلبك. يحس معي. عايز قلبك. يعرج. تحت عرش الله مع رسول الله. صلى الله عليه وسلم
لما تبدأ بالليل. الليل اللي النبي كان بيصلي فيه لغاية ما رجليه تتفطر. اللي كان صدره بيغلي فيه من الهم. بين ايدين ربنا تبدأ بالليل تبدأ الرحلة والنبي نايم في الحرم المكي. في عز عام الحزن. النبي عليه الصلاة والسلام ممكن يوميها كان لسة بالنهار ازينه. لسة خديجة ميتة لسة ابو طالب
ميت النبي عليه الصلاة والسلام يا جماعة لسة مطرود من الطائف. تبدأ ازاي ؟ ينزل جبريل من فوق سبع سماوات على النبي في الحرم يشق صدره يطلع قلبه يغسله بماية زمزم ليه ليه يا رب؟ ليه تاني مرة يتشق صدر رسول الله؟ بعد الطفولة ايام حليمة يا رب لانه هيطلع اعظم
عبادة المناجاة. ما فيش بينه وبين الله الا حجاب النور. عشان يستعد للطلوع في رحلة المعراج. عشان قلبه يستحمل اللي هيشوفه. يتغسل من جوة ومن برة النبي عليه الصلاة والسلام مزهول اول شيء يشوفه مزهول. النبي شايف صدره بيتشق وقلبه بيطلع. ومع زلك عايش ايه قدرتك دي
يا رب ايه قدرتك تاني حاجة تزهل النبي عليه الصلاة والسلام؟ لما جبريل يجيب له البراق عشان النبي يركبه. مخلوق يا جماعة خطوة رجله مد البصر خطوة الرجل الواحدة مد البصر. من البرق سرعته رهيبة. سبع سماوات طالع نازل في اقل من ليلة. عشان تعرفي عشان تعرفي ربنا
يحل مشاكل حياتك. كلها بسرعة قد ايه. عشان تعرفوا فيه ناس منطلقين لربنا بسرعة البرق قد ايه. عشان تعرفوا النبي وهو بيبص للبراق. يعني السبع سماوات دول ممكن ربنا يطلعهم لي في ليلة. يبقى ربنا ممكن يرفع الدين في ليلة. يبقى ربنا قادر. يبقى اللي بيحصل ده الحكمة. اقصى قدرة وصل لها البشر
صواريخ تطلع للقمر في عدة ساعات. انما شف قدرة ربنا البراق يطلع للعرش في قد ايه. خمسة مليون كائن على وجه الكرة الارضية. ايه ده ده مخلوق قدرة ربنا لا يقف امامها شيء. الوقت يا رسول الله الوقت يا رسول الله كل السنن هتخرج قدامك ليه؟ يا رسول الله عشان تعرف
السنن دي ربنا بيحكم بها قدرة البشر. انما مش بتحكم قدرة ربنا سبحانه وتعالى. الوقت يا رسول الله هتطلع في السما هتطلع في السما ولكن الاول سيدنا جبريل ياخد النبي عليه الصلاة والسلام في رحلة الاسراء الاول للمسجد الاقصى. يا جماعة هم رحلتين. رحلة من المسجد الحرام للمسجد الاقصى هدفها
نامت الرسول في الارض ورحلة من المسجد الاقصى لعرش الله. هدفها امامة الرسول في السماء. ليه يا رب ليه؟ ليه يا رب المسجد اقصى تودي النبي ليه ؟ عشان ربنا يحمل الامانة في رقبتنا. امانة فلسطين والقدس في رقبتنا. ليه يا رب المعرج للعرش يكون من المسجد الاقصى؟ عشان ربنا يعرفنا
قيمة القدس اللي احنا مفرطين فيها. قيمة فلسطين. النبي يركب البراق. يروح للمسجد الاقصى. يربط البرك قبل ما يدخل. يربطه ليه؟ هو هيهرب يا رسول الله الرسول قمة الربانية وقمة الواقعية. يدخل النبي ينبهر بالمشهد. ابراهيم واقف بيصلي. موسى بيصلي. عيسى
اول مرة يشوف الانبياء عليه الصلاة والسلام. وبعد كده يصطف الانبياء كلهم يا جماعة. ومين اللي هيطلع يصلي بهم امام؟ جبريل يقول للرسول تقدم يا محمد الرسول يزهل انا. انا ام دول. انا ام ابراهيم خليل الرحمن. اللي ربنا خلى النار برضه وسلام عليه ازاي ؟ اؤم عيسى
كلمة الله اللي ربنا احيا له الموتى ازاي ؟ اه ام موسى اللي ربنا شق له البحر كليم الله ازاي ؟ اقوم اعظم ملايكة السماوات ازاي ؟ الرسول كان مبهور بعد ما خلص صلاة بيلتفت وراه. فاذا النبيون اجمعون يصلون معي. النبي مش مصدق. شوفوا الاجتماع يا جماعة. تخيلي نازلة تصلي
التراويح الصف الاول ابراهيم وموسى وعيسى. المسجد كله انبياء. الامام محمد عليه الصلاة والسلام. هو ايه اللي حصل ده؟ اللي حصل هو تسليم البشرية من الانبياء جميعا لرسول الله. كل نبي سلم امته للرسول. واللي الرسول سلم الامم في رقبتنا يا جماعة. الارض
كلها في رقبتنا عملنا ايه ؟ ربنا خلد مقام الرسول بامامته لائمة البشرية. ومصلحي العالم. الرسول عليه الصلاة والسلام يا حبيب الله انت لسة زعلان قلبك اتغسل من الحزن ولا لأ ؟ الحزن اللي في قلبك راح ولا لأ ؟ لسة حجارة الطائف مقصرة في قلبك يا رسول الله. لسة كبدك بينزف على اللي حصل
يا حبيب الله. انت لسة ما شفتش تكريمك يا رسول الله. اطلع انت لسة في الارض ما طلعتش السما. يخلص الرسول الصلاة يفاجأ ان فيه ملك جاي يسلم عليه بيسلم عليه. الملك ده مين ؟ ده ما لك خازن النار. طب واشمعنى خازن النار؟ لان الرحلة دي تفرح لقلب الرسول عليه الصلاة والسلام. خازن
النار لما يسلم على حد يبقى هيسلم منه. يبقى سلامة من عذاب الله ومن النار يا رسول الله. الرسول يفرح بهذه البشرى. الرسول قبل ما يطلع السما جبريل وراه في المقابر بتاعة الناس مشاهد رهيبة. شف سيدنا موسى بيصلي في قبره يا جماعة. الرسول انبهر بقلب موسى. ايه الشوق لربنا ده
من يوم ما قال عجلت اليك يا رب جاي لك يا رب من يوم ما قالها. يوم ما يموت عايز يوصل لربنا لسة ما ينفعش تشوفه يا موسى. طب اقف اصلي في قبر يا رب يقف يصلي. يوم القيامة اول ما
انشق عنه قبره يجري على العرش بشوق رهيب لربنا سبحانه وتعالى. الرسول يشوف ناس في قبورهم ضوافرهم من نحاس من معدن. قاعدين اخمشوا وجوههم وصدورهم بيلطموا بيقطعوا لحمهم دول مين يا جبريل؟ هؤلاء الذين ياكلون لحوم الناس ويقعون في اعراضهم. يا اللي
ناس كتير اوي يا اللي الغيبة على لسانك دايما. يا اللي الغيبة على لسانك اتقوا الله هتقطعوا لحمكم تحت التراب. الرسول عليه الصلاة والسلام يشوف ناس يتجيب لهم مقاريض من نار
يتقرض بها شفاهم والسنتهم دول مين ؟ مين دول يا جبريل؟ يقول لهم دول خطباء من امتك يأمرون بالمعروف ولا يأتوه يأمرون الناس بالبر وينسون انفسهم. كلامنجية بتوع كلام. مش بتوع تنفيز مش بتوع جهاد. الرسول عليه الصلاة والسلام يشم ريحة رهيبة. الريحة
قبر تحتنا لا. ده قبر في مصر. قبر في مصر واحنا هنا لسة عند في الشام ازاي يا يا جبريل؟ هي ده قبر ماشطة بنت فرعون اولادها الماشطة اللي لما فرعون عرف انها امنت بالله ايام موسى جاب هي وعيالها وجاب برميل زيت مغلي موقد عليه النار. هترجعي ولا لأ
قالت له ربي وربك الله. قام رامي لها اول ابن من عيالها وهم بيجروه من ايديها. وبيستغيس بهم وبيستغيس بها. وقدام عينيها يحطوه على الزيت المغربي هترجعي ولا لأ ؟ ربي وربك الله يرموا ابنها يدوب لحمه قدام عينيها. ياخدوا التاني ها ربي وربك الله
تالت الرابع لحد الطفل الرضيع اللي على صدرها اللي لسة لبن سدرها في بقه ينزعوه من ايديها هتضعف ولا ايه ؟ هاترجع ولا لا؟ ابنها محطوط الرضيع على الزيت المغلي. ترجعي ولا لأه؟ واقفة مش قادرة ربنا هيسيبها معقولة! معقولة يا رب هتسيبها بعد التضحية ديت
ينطق الغلام يقول لها يا امه اصبري. انك على الحق ربي وربك الله. ويترمى الغلام وتترمى الماشطة جمع عضمهم في كيس واحد من فرعون يدفنوا في حتة في مصر الله اعلم بها. يشم الرسول النهاردة ريحة الماشطة ليه؟ لسه حزين على
سمية يا رسول الله. لسة حزين على سمية اللي قتلها ابو جهل. لسة حزين على ياسر اللي اتقتل من غير دية. لسة حزين على شهداء الاسلام يا رسول الله يا رسول الله يلا ايه! المعراج هيبدأ. رحلة السماوات هتبدأ يا جماعة اركب البراق. مش سفيرة فضائية مش مكوك فضائي. مش صاروخ صناعي
وكالة ناسا. اركب البراق يا رسول الله. يطلع الرسول عليه الصلاة والسلام اول شيء مزهل في رحلة السما. يا جماعة يا جماعة الرسول بدأ يطلع وسط الاجرام الفلكية الوقتي. الرسول الوقتي شايف الربعميت مليار مجرة. اللي في الكون المرئي
طول الوقت شايف ستة وتلاتين مليار سنة ضوئية. تلسكوبات العلماء بدأت تجيبهم. كل مجرة من ربعميت مليار فيها حوالي مية مليار نجم. غير والنيازك والشهب والاقمار. الرسول بيشوف كون بيتمدد في الدقيقة مليون تريليون سنة ضوئية. الرسول بدأ يشوف ملكوت الله
ايه ده! كان فيه فيلم تسجيلي جابوا سفينة طالعة كده او طيارة طالعة فبعد ما طلعت الف متر بقى الناس تحت كانهم نقط. طلعت اكتر بقت كأنها نقطة اكتر بقت القارة كأنها نقطة اكتر بقت الارض نقطة. اكتر بدأت الشمس تزهر اكتر. المجموعة الشمسية بقت نقطة
اكتر مجرة التبانة بقت نقطة يا جماعة هو ده اللي حصل. النبي كل ما يطلع فوق الدنيا تصغر في عينيه وقلبه يكبر في عينيه. اللي فوق يكبر واللي تحت يصغر. الرسول مشدود. الرسول مزهول. الرسول مبهور بملكوت الله. يا جلال
يا رب يا قدرتك يا رب لسة حزين يا محمد. لسة قلقان على مستقبل الاسلام في الارض يا محمد. ويجي الشيء المنزل التاني. يفاجأ انهم وصلوا الابواب. ايه ده هي الارض متحاوطة بابواب من حواليها والابواب عليها ملايكة وجنود وحرس ايه ده! ايه ده! زي ما يكون واحد قاعد في مدينة والناس قاعدين يلعبوا ييجي يخرج براها
تلاقيه سور حوالين المدينة داير ما يدور وابواب عليها جنود اشداء. الناس متحاصرة وهي مش عارفة. آآ اهل الكرة الارضية متحاصرين وهم مش عارفين يا رب. انت ايمن على مقدرات البشر للدرجة دي يا رب. الارض في قبضتك ابو جهل في قبضتك. ابو لهب في قبضتك للدرجات يا رب. الرسول مبهور مبهور
ويزيد الانبهار لما يفاجأ ان جبريل بيستأزن من باب من الابواب. جبريل يستأزن ازاي ؟ جبريل هو هو كله عبيد. ما حدش يطلع ولا ينزل الا بامر الله. ما فيش ملك يطلع. رح مؤمن تطلع دعوة تطلع. ما فيش ملك ينزل نقطة
الماية تنزل الا بامر الله. بازن الله يا جلالك يا رب النبي عليه الصلاة والسلام يا جبريل بيخبط من؟ جبريل ومن معك؟ جبريل ما يقولش غير كلمة واحدة بس من اربع حروف. محمد بس
يقولوا لها وقد بعث وقد ارسل اليه الرسول يبهر. هم عارفيني ازاي. ملايكة السماوات عارفينك يا حبيب الله. افرح يا رسول الله. مش يا رسول الله. ربنا عشان ازى ابو جهل ده. تشوف قدامه فرحة الملايكة بك. شف فرحتهم بك. شف شوقهم لك. ما تستغربش. ده كل الفرح ده بسبب حب الله
اهلك ده كل الحب اللي في قلوبهم ده اللي حطه في قلوبهم ربنا. بسبب حبه لك. احزان ان كل الابواب اتقفلت في وشك. تيجي ايه قصاد ابواب السما تتفتح في وشك. اوقد بعث! وقد ارسل اليه. جبريل يقول نعم. يقولوا لا نعم المجيء جاء. الحمد لله ان
على الارض هينتهي وتفتح ابواب السماوات لرسول الله. ويطلع رسول الله للسماء الاولى يا جماعة ويا للمفاجأة! يبص يلاقي عدد من الملايكة مزهل! ايه ده! ما فيش موضع اربع اصابع الا ملك ساجد راكع. قائم! ايه يا رب
تخيلوا ستة مليار وستة وتلاتين مليار سنة ضوئية من كل الاتجاهات ده حجم الكون المرئي مش ده حجم الكون الحقيقي. ستة وتلاتين مليار سنة ضوئية من كل الاتجاهات ملايكة بهزا العدد. لله ملائكة ركعا منذ خلقهم. لا يرفعون رؤوسهم الا يوم القيامة. فيقولون سبحانك ما عبدت
هناك حق عبادتك. ولله ملائكة سجدا الى يوم القيامة منذ خلقهم الله لم يرفعوا رؤوسهم. اذا رفعوها يوم القيامة قالوا سبحانك ما عبدناك حق عبادتك. عشان هتنزل يا محمد تعلم امتك. انهم يعبدوا الله في الارض كما تعبده ملائكة السماء
جلالك يا رب. كل دول جنود في جيش الملك. كل دول جنودك يا رب. كل القوة دي الملك اللي نافخة منه يقلب بها الكون. الملك اللي بجناح منه قلب كرة قوم لوط. الملك الاربعة ملايكة اللي شايلين العرش الرهيب دا هو. يا قوتك يا رب يا قوة جنودك يا رب
ورسول وسط الانبهار ده يفاجأ في السماء الاولى بسيدنا ادم عليه الصلاة والسلام. سيدنا ادم في السماء الاولى يا جماعة. سيدنا ادم يلاقيه قاعد بيبص على يمينه في سواد على يمينه اسوده يبص لها يدحك. على شماله او السويدة يبص لها يبكي. اب له ادم في السماء الاولى. عشان اقرب
سما الاولاد ولزريته. اب يا جماعة مشاعر اب عليه الصلاة والسلام. طب ايه السأسودة اللي على اليمين والشمال؟ اللي على اليمين دول زريته اللي هيدخلوا الجنة. واللي على الشمال اللي
طول النهار يا ترى يا ترى انت هتبقى سبب لضحك سيدنا ادم؟ ولا الحزن وبكاؤه والعياز بالله؟ الرسول يسلم على ابوه ادم السلام عليك قل له مرحبا بالابن الصالح. والنبي الصالح كلمة كبيرة اوي. انت صالح للرسالة يا محمد. انت صالح لاخوة الانبياء يا محمد
جبريل ياخده يطلع على السماء التانية. يصعد يسيب ادم ويطلع. يطلع يطلع سماء الدنيا يستأزن. من جبريل من معك محمد وقد ارسل الي ملايكة السماوات التانية تفتح له الابواب. يطلع السماء التانية يقابل سيدنا يحيى. وسيدنا عيسى ابن مريم يسلم
عليهم ويسلموا عليه. اول مرة يشوفهم واول مرة يشوفوا بفرحة. سيدنا عيسى فرحان به قد ايه؟ سيدنا عيسى اللي عين اكبر حواري من حواريين انتزار رسول الله بس. سيدنا عيسى اللي بشر بالنبي محمد يطلع للسما التالتة تتفتح له ابواب السماوات. طول ما انت طالع الابواب مفتوحة يا محمد. طول
ما انت طالع كل ابواب السماء مفتوحة لك يا رسول الله. يا حبيب الله يا خير خلق الله. انت بتصلي عليه ولا لأ؟ انت قلبك بيصلي عليه الوقت ولا لأ ؟ انتم شايفين يا جماعة متخيلين مشهد النبي! وهو قاعد يطلع يطلع وكل ما يسلم على ملايكة وعلى انبياء يسيبهم هم في نفس المقام
وهو يطلع ويفضل يطلع. متخيلين كل ما يطلع سما. يشوف الاحاطة والهيمنة بتاعة ربنا عليها. وهي حاطط جنود ربنا بها. ايه الهيمنة دي يا رب كل ما يطلع سما يشوف الملايكة اللي بتعبد ربنا فيها قد ايه. يطلع للسما التالتة يقابل سيدنا يوسف. ينبهر بجماله. واذا هو قد اوتي شطر الحسن. اذا اذا
اذا اللي يرى احاديس المعراج يلاقي ازا دي اتكررت ميت مرة. النبي منبهر بكل حاجة بيشوفها. يطلع للسما الرابعة الملايكة تفتح له. لا نعمة مجيء جاء وقد ارسل اليه. اوقد بعث اليه؟ يطلع يقابل سيدنا ادريس. يطلع السماء الخامسة يقابل
هارون يطلع السماء السادسة يقابل سيدنا موسى. سيدنا موسى لما يشوف النبي ويعدي النبي يبكي. بتبكي ليه يا موسى؟ يا رب ولم يبعث من بعد يدخل من امتي اكثر. مما يدخل من امتي الجنة يا رب. ده بيسمع الكلام ده يطمن هو سيدنا موسى زعلان. ان فيه حد هيدخل على ايده
الجنة اكتر منه. انما النبي يطمن على امته ويطلع الرسول للسماء السابعة يا امة محمد. رسولكم الوقتي في السماء السابعة نبيكم الوقتي في السما السابعة. تحت عام الحزن وفوق مهرجان الاحتفال والفرح. يطلع للسما السابعة. احزانك اتغسلت ولا لأ
حبيب الله. قلبك اطمئن ولا لسة يا رسول الله؟ يطلع السماء السابعة انت فين يا رسول الله وابو جهل فين ؟ انت فين وابو لهب فين ؟ انت فين وكل اللي ازوك فين ؟ يا رفعة اللي بيعمل لدين الله وبينزر حياته لله. اول حاجة بتبهر النبي في السماء السابعة البيت المعمور. ايه ده! كعبة
السما السابعة زي كعبة الارض. ايه ده! ايه الملايكة اللي عليه ضرايب اللي بتطوف حوالينها! ايه الجو ار بالتلبية لله ده! جبريل يقول له كل يوم يدخل سبعين الف ملك يعبد الله فيه سم يخرجوا لا يعودوا اليه الى يوم القيامة. يبقى عدد سكان الملايكة في السماء السابعة قد ايه؟ الرسول يبص مبهور
سيدنا ابراهيم مسند ضهره للبيت المعمور. النبي ابراهيم ربنا رفعه للبيت المعمول ليه؟ لان هو اللي بنى الكعبة في الارض جزاء من جنس العمل ابراهيم يسلم على النبي. يقول له اقرئ امتك مني السلام. وعليك السلام يا خليل الرحمن. عليه الصلاة والسلام. واخبرهم ان الجنة طيبة التربة
عزبة الماء وانها قيعان وان غراسها سبحان الله! يلا قل. والحمد لله ولا اله الا الله. والله ليه الرسل دول النبي شافهم ليه ؟ كل نبي من الانبياء دول النبي هياخد كراماته في الدنيا. سيدنا ابراهيم النبي هيرجع التوحيد على الارض على ايده زيه. سيدنا
موسى النبي هيقود امة الخلافة زيه. سيدنا يوسف النبي هيمكن له في الارض زيه. سيدنا ادريس النبي هيرفع مكان علي زيه. سيدنا هارون النبي هينال حب الدنيا كلها زيه. اشمعنى الانبياء دول ؟ دول اتأذوا كتير اوي. دول اللي اتطردوا وهاجرم. شف يا محمد وصلوا لايه ؟ شف موسى اليهود عملوا فيه ايه
اه وعيسا لليهود كانوا عايزين يصلبوه. وابراهيم اللي كانوا عايزين يحرقوه. شف رفعتهم قد ايه. اسبت يا محمد كل دول بشروا بك. يا فرحة ايه ببعسة الرسول الاسوده اللي على شمال ادم ما عادتش بقى مليارات منها هييجي على اليمين. بدل ما كان هيروح على الشمال هييجي على اليمين بانقاز رسول الله
صلى الله عليه وسلم انت دعوة ابراهيم يا فرحته لما شافك. انت بشارة عيسى يا فرحته لما شافك. ويبدأي النبي يطلع يطلع تطلع لسدرة المنتهى. اول مرة بشار يطلع لسدرة المنتهى مكان. اخر مكان وصل له الملائكة. والمخلوقات كلها
وعند سدرة المنتهى يقف النبي ما بين تلات حاجات مزهلة على باب الجنة. النبي دلوقتي على باب الجنة يا جماعة. اول حاجة سدرة المنتهى نفسها الشجرة دي. شجرة طالع من
اربع انهار. جنات حواليها. شجرة يا جماعة لما غشيها من امر الله ما غشيها. الوان الرسول بيقول لا ادري ما هي الوان فوق التخيل والوصف مش موجودة في الدنيا. فراش من زهب. فلما غشيها من امر الله ما غشيها. لا يستطيع احد ان
انتهى من شدة الحزن حاجة فوق قدرة البشر على الوصف. الرسول بيقول فلما تحولت لما تحولت يروى عنه. لما تحولت يعني ايه؟ يعني يا جماعة نعيم الجنة بيتحول بيتغير بيغير اشكاله. احد الملوك في الخليج قطط النوم بتاعته. اه بالريموت كنترول بتتغير لاربع اشكال
سراير والعفش والشكل والحيطان بتاعتها. بالريموت تتغير كلها. تخيل الجنة بقى هيبقى شكلها ايه؟ النبي عليه الصلاة والسلام. ازا كان ديت شجرة على باب الجنة امال اللي جوة الجنة ايه ده بيبص للصدر مزهول وبعد كده يبص للمشهد التاني يبص للجنة من برة سيجاه في الجنة الستاير
اللي الوانها رهيبة واشكالها رهيبة. نجاف الجنة. الالوان المبهرة والاضاءات المبهرة من برة. سلالم الجنة زي سلالم القصور في الطلوع. ابواب الجنة المزهلة. الانهار اللي على ابواب الجنة ازا كان من برة ده الشكل والنار من جوة ايه. وبعد كده يشوف مشهد تالت مزهل. جبريل يتبدى على صورته الحقيقية
لاول مرة في تاريخ البشرية بشر يشوف جبريل. ستميت جناح كل جناح زي ما بين المغرب والمشرق. قد ستميت كرة ارضية يا جماعة اجنحته بس. النبي مبهور ده مخلوق واحد من مخلوقاتك يا رب. ايه الجلال ده يا رب يا جلالك يا رب! النبي قلبه خلاص بقى عامل زي اللحم اللي بيتشوي
على النار. ما كذب الفؤاد من فائدة اللحم. قلبه بقى بيتشوي. النبي عليه الصلاة والسلام بيبص مزهول ما بين التلات مشاهد. وهي تحصل للنبي اختبار على باب الجنة. اختبار على باب الجنة ليه ؟ يتجاب له لبن وخمر
تاخد ايه يا محمد يختار اللبن؟ يتقال له اصبت الفطرة. ايه الاختبار ده ؟ الاختبار ده امتك يا محمد هتمتحنه كل يوم. اوعي تختاري الخمرة في يوم من الايام انت لما هتتقدم لبنتين واحدة جميلة ومش متدينة. وواحدة متدينة واقل جمال سنة. ادي الخمرة وادي اللبن هتختار ايه
لما هيجي لك وزيفتين وزيفة مش هتعرف تصلي فيها بمرتب كبير. مش هتعرف تصلي جماعة ووزيفة. هتصلي جماعة على راحتك وتعبد ربنا بمرتب قل شوية ادي اللبن وادي الخمرة هتختار ايه؟ اوعي تختاري الخمرة. اوعي تختاري العريس اللي ما بيصليش حتى مهما كان غني. اوعي تختاري ادي
بيتك وادي الشغل والاختلاط. بيتك اللبن والشغل والاختلاط الخمرة. تختاري ايه! طب ليه الاختبار ده يبقى على باب الجنة؟ لان الاختبار اللي مش هينجح فيه ممكن ما يدخلش الجنة يا جماعة بسببه. يا جماعة الاختبار ده اساسي لدخول الجنة. هنختار يا امة محمد اللبن ولا الخمرة
وتفرض الصلاة على باب الجنة برضو عند سدرة المنتهى. كل الفرائض نزلت تحت للارض فرضها. الا الصلاة النبي طلع عشان يتلقاها. كل الفرائض جبريل كان واسطة بين ربنا والنبي فيها. الا الصلاة النبي تلقاها من ربنا مباشرة. كل الصلاة فرضت
خمسين فريضة في الاول على قد عظمة ربنا وجلال ربنا. بركعتين بركعتين زكريا خد يحيى من خزائن الله بركعتين سيدنا ابراهيم رجع له مراته تاني يا جماعة. بركعتين سيدنا ابراهيم لما ملك مصر الزالم خد مراته رجعه ربنا رجع له مراته
لما جوريج اتهموه بالسنا جوريج العابد. بركعتين ربنا انطق له الغلام. وقال ان ابي الراعي من جريج. يبقى ازا طلبته فرض فوق لان مقامها عالي. لان دي اللي هتعليك. لان دي معرجنا. هي دي معرجنا. هي دي اللي هيطلعنا لربنا سبحانه وتعالى
النبي عليه الصلاة والسلام يتقال له ادخل الجنة يا محمد. ادخل الجنة ما دام شربت اللبن بقى. عقبال ما كل امتك تشرب اللبن وتدخل الجنة. وتصيب الفطرة محمد يا محمد ادخل شف ملك امتك. شف الصحابة اللي بيتعزبوا الوقت تحت في عم الحزن ملكهم ايه؟ شف عمر اللي بيتأزي قصره ايه؟ شف اصحابك
اللي في الحبشة ملكهم ايه ؟ ادخل يا محمد الرسول بيقول دخلت فاذا فاذا جنابز اللؤلؤ قباب وبيوت وخيم اللؤلؤ واذا ترابها من المسك رسول اذا اذا الرسول مبهور. مزهول تعال يا محمد. شف نهر الكوثر اللي بشرت به بصبرك في الدعوة
شف نهر الكوثر اللي هتسقي امتك منه يوم القيامة. تعال يا حبيب الله. شف يا حبيب الله حوافه من دهب. شف يا حبيب الله حوافه عليها قبب لؤلؤ كل قبة من دول هتستضيف فيها حد من امتك. الا عشان النهر ده هتستضيف عليه امتك. شف انطلاقه وتدفقه يا حبيب الله. شف يا
رسول الله لونه ابيض من التلج. شف يا رسول الله طعمه اجمل من العسل. شف يا رسول الله الطيور المزهلة اللي حواليه. اللي رقبة الواحدة قد رقبة الجمل قد رقبة البخت شف يا رسول الله. شف يا رسول الله اسرك اللي من زبارجد ولؤلؤ عليه. غير ارفى قصر لسانك
عند ربنا سبت بسند صحيح. الف عصر للنبي في الجنة. غير القصر اللي انت هتشوفه زي سحابة في السما قصر معلق في الهواء طريق قصري لا يوجد اي بشر يقدر يفكر في شكله اصلا. تعال يا محمد تعال هيه يا محمد لسه حزين لسه زعلان لسه ما عرفتش
قيمتك لسة ما عرفتش ربك بيحبك قد ايه. والكون بيحبك قد ايه! لسة ما عرفتيش مقامك. طب تعال يا محمد بقى وتيجي اخطر لحظة في رحلة المعراج لحزة صعود النبي فوق سدرة المنتهى. اول مرة في تاريخ البشرية في تاريخ الكون في تاريخ الوجود. مخلوق يطلع فوق سدرة المنتهى. ده
المنتهى لان بينتهي عندها كل اللي تحتها. اول مرة حد هيطلع لحجاب النور. اول مرة حد يشوف جبريل على حقيقته وصورته. اول مرة حد هيطلع العرش اول مرة يا رسول الله. مخلوق هيطلع للي انت طلعت له. الرسول عليه الصلاة والسلام يبص يشوف منظر مزهل. جبريل اللي كان له ستميت جناح
بقى عامل زي الحنس البالي زي حتة القماش المقطعة المرمية من الانكسار. ايه ده! جبريل عمل كده ليه! اه لو قلبك عاش معه اية المشاهد دي لسة موجودة دلوقتي. غمضي عينك. واسرحي بقلبك فوق الوقت حالا اهو. جبريل زي الحلس الباري بيقول سبحانك. وحملة
في العرش بيسجروا سبحانك. وميكائيل قاعد ما ابتسمش من منز خلقت النار. واسرافيل ماسك القرن مستني الازن. وملايكة السماوات بيجهروا سبحانك. واللي حوالين العرش بيطوفوا ويقولوا سبحانك! يا جماعة عرفتم يعني ايه ؟ سبحان ربي الاعلى
غمض عينك. غمض عينك واعرف يعني ايه الاعلى. اطلع اطلع كزا كيلو متر. لأ ده انت لسة جوة الدنيا. اطلع تلاتة وتسعين مليون ميل. انت لسة عند الشمس اطلع تلات سنين ونص ضوئية. السانية الواحدة فيها النور يروح اسكندرية ويرجع الف مرة من القاهرة لاسكندرية. لسه
انت لسة عند اقرب نجم للشمس. اطلع مجرات ورا مجرات وسماوات. ورا سماوات اطلع سماوات. اطلع للكرسي واطلع بعديها انت لسة ما وصلتش برضو لربنا. امال فين الاعلى على العرش استوى! تخيلوا يا جماعة! تخيلوا يعني ايه سبحان ربي الاعلى
النبي يا محمد يا محمد اعرف مقامك. جبريل معلم الانبياء وامين السماء مش هيطلع خلاص. انت اللي هتطلع. يا محمد خلاص يا محمد. انت سبت انا مطلقت وسبت عيسى وطلعت وسبت موسى وطلعت وسبت ابراهيم وطلعت ودلوقتي هتسيب جبريل وانت اللي تطلع بس
اعلن امام الكون كله ان انت اعلى واحد عند ربنا في الكون كله يا محمد. يا جماعة هان عليكم. هان عليكم حبيب الله واحنا عايشين. هان عليكم رسول الله يؤذى. هان عليكم الجرايد العلمانية بتاعتنا احنا تشتم في النبي كل يوم. ويقول لك حرية الفكر واحنا بنعرض اه
اه ربنا ربنا يهدهم. ربنا ينتقم لرسول الله صلى الله عليه وسلم منهم. ان لم يهدهم سبحانه وتعالى. يا جماعة ما تأزيش رسول الله يا كل متبرجة. انت تبرجك ده بيأزي رسول الله. يا كل واحد بتاكل من ربا البنوك. ربا البنوك بيأزي رسول الله. ما تؤزوش رسول الله
يا كل واحد بيتفرج على قنوات غير دينية انت بتؤزي رسول الله. يا كل واحد ما بتصليش في جماعة انت بتؤزي رسول الله. رسول الله يا جماعة. رسول الله اللي
ربنا انزل له ملك الجبال لما اهل الطائف اغضبوه. قد ايه مقامك عند ربنا يا حبيب الله ويطلع رسول الله صلى الله عليه وسلم يطلع حبيب الله. يطلع رسول الله. ده احنا الوقتي فوق سدرة المنتهى. يفضل يطلع بقى. يطلع. انا عايز قلبك يطلع مع النبي عليه الصلاة والسلام. انا
عايز قلبك يطلع معه. يطلع النبي لغاية ما يقول فارتقيت وصلت وظهرت الى مستواه. اسمع فيه صريف الاقلام اقلام كتاب الاقدار ليه ربنا سمعه عشان ربنا يقول له الاقدار من فوق مش من تحت البشر ما يملكوش حاجة. يا ترى يا ترى
كتبوا عنك ايه في رمضان؟ يا ترى كتبوا انك اتعتقت من النار ولا لسة ؟ يا ترى اترفع لربنا عنك ايه في رمضان؟ النبي عليه الصلاة والسلام يطلع لغاية ما يشوفك
عرش! عرش ربنا! اكبر مخلوق في الوجود! اكبر قد ايه! يا جماعة الربعميت مليار مجرة بتوع السماء الدنيا دول! بالنسبة زي خاتم اترمى في الصحراء الشرقية. يا جماعة الحلقة في فلاة. يا جماعة تخيلوا العرش ده يهتز لموت صحابي من صحابة رسول الله
امال فرحه برسول الله صلى الله عليه وسلم. الرسول يشوف حواليه. اللي حوالين العرش بيطوفوا ويسبحوا. وتسابيح الكون كله طالعة طالعة حواليك العرش تطوف معهم وتذكر باصوات اصحابها. تحت العرش الفردوس الاعلى. تحت العرش قناديل كل روح شهيد معلقة في قنديل
تخيلوا انوار القناديل اعظم من انوار الشموس والمجرات. تحت العرش الكون كله ساجد الشموس سجدة. الافلاك سجدة السماوات السبعة سجدة الرسول عليه الصلاة والسلام يبص مزهول بالعرش يبص بالعرش اللي مكتوب عليه رحمتي سبقت غضبي. يبص الرسول عليه الصلاة والسلام لحملة العرش. اذن لي ان
احدث عن ملك من حملة العرش. ما بين شحمة اذنه الى عاتقه. مسيرة سبعمائة عام. يعني ايه اذن لي؟ يعني ياما شاف بس ما اذنش له ان هو يقول يا ما شاف مزهلات فيها ومبهرات. هو ده اللي اذن له ان هو يقوله عليه الصلاة والسلام
ونشوف حملة الحرش ونشوف حجاب النور. رحمة من اعظم رحمات ربنا بالكون. لو اتكشف جمال سبوحات وجه الله يحرق الكون كله. يطلع لحجاب النور ويطلع يطلع لحد ما يبقاش بينه وبين الملك اللقاب قوسين
او ادنى. ما فيش بشر وصل للمقام ده. الرسول يعمل ايه؟ ده انا فتدلى. ده انا اقرب على قد ما قدر. تدلى من الشوق ما سجد. سجد لربنا في مكان ما فيش مخلوق سجد له فيه. سجد وقعد يناجي ويناجي ربنا. وربنا يوحي اليه
وربنا يكلمه من فوق سبع سماوات. كلام ما نعرفش ربنا قال له ايه ولا النبي قال ايه. سر بين سيدنا محمد وربه سبحانه وتعالى تعال وتخلص رحلة المعراج الرهيبة. ويبدأ النزول والنبي نازل عليه الصلاة والسلام. يعدي على موسى. موسى يقول له ماذا امرك ربك
امرني بخمسين صلاة خمسين صلاة! بني اسرائيل بصبروش! ارجع يا محمد لربك! النبي يبدأ يحس ان الامة مش هتقدر. النبي تصعبي عليه! النبي فاكرنا فوق سبع سماوات. النبي فوق ما نساناش. انتم عارفين النبي نزل ليه؟ نزل عشان ما يبقاش هو طلع واحنا تحت. نزل عشان ياخدنا نطلع معه
اه نزل عشان ما يبقاش هو وصل واحنا لأ. نزل عشان ياخد بايدنا يوصلنا للي وصل له. عليه الصلاة والسلام. يطلع النبي لربنا خمس مرات مرة ربنا يخليهم اربعين مرة تلاتين مرة عشرين. مرة عشرة مرة خمسة. تخيلوا يا جماعة انا مزهول مزهول باسر
شفاعة الرسول عليه الصلاة والسلام. الرسول ما انتش مزول. ما انتاش مزول ربنا يرضى انه يشفع النبي في كل ده. انا وانا جاي حسبتها يعني احنا مليار بني ادم مسلا
في خمسة واربعين صلاة يتخففوا من علينا. يعني يوميا بسبب شفاعة الصلاة يخفض عن الامة. خمسة واربعين مليار صلاة. خمسة واربعين مليار صلاة يا جماعة. تخيلوا شفاعة الرسول. الواحد مبهور بحنان ربنا بحب ربنا. ربنا يرضى ربنا يرضى يخفف عننا كل ده. يا رحمتك يا رب. يسمع النبي
هو نازل نداء بيهتف امضيت فريضتي وخففت عن عبادي. هي خمسة في العمل وخمسون في الاجر ما يبدل القول لدي كانت لخمسين عشان نعرف عظمة ربنا. تقول طب ليه بقت خمسة عشان تعرف ضعفك؟ ينزل النبي عليه الصلاة والسلام
ازاي النبي قدر ينزل الارض؟ ازاي النبي اطاك يسيب ربنا وحجاب النور؟ والملأ الاعلى وينزل الارض. ينزل النبي يفضل قلبه فوق وجسمه تحت. ينزل النبي عليه الصلاة والسلام بقلب معجزة ينزل بقلب شاف حجاب النور وحملت العرش والعرش
وسدرة المنتهى والبيت المعمور. ينزل النبي جوة قلبه مشاعر. ما سكنتش في قلب بشر بالدرجة ديت. ينزل النبي بين ايدين ربنا يسجد يقول له خشع لك. سمعي وبصري ومخي وعظمي وعصبي. انا كل زرافية بتعبدك يا رب
يسجد يقول له خشع لك سمعي وبصري. انا كل شيء في بيعبدك. ما فيش حاجة في مستحملة. جلالك يا رب. النبي نزل من المعراج يقول ربنا ليه ربنا اللهم اجعل في سمعي نورا وفي قلبي نورا وفي دمي نورا. انا مش عايز اللي يجري في عروقي يبقى دم. انا عايزه يبقى نور
نور ايمان يا رب. ينزل النبي كل ما يركع قلبه يركع يسجد قلبه يسجد. كل زرة في كيانه بتسجد وتركع قبل ما هو يسجد ويرك عليه الصلاة والسلام ينزل النبي. كل ما يسمع كلمة الله اكبر يرتجف كانا لا نعرفه. كانه انسان تاني من اللي بيحصل عليه. مولانا دا له
مسا الدنيا عليه الصلاة والسلام. يسمي الصلاة قرة عينه. اخيرا لقى لقى بغيته بعد ما كان بيدور عليها عليه الصلاة والسلام النبي عليه الصلاة والسلام هيبص لمركز ايه بعد كده في الدنيا بعد ما شاف العرش بعد ما شاف عرش الله هيبص لنعيم ايه في الدنيا بعد ما شاف نعيم الجنة
انزل النبي عشان يعلم البشرية. من هو الله؟ الرحلة دي لو ما كنتش سميتها فانك باعيننا كنت سميتها من هو الله يا جلالك يا رب! ينزل يعلم الامة عزمة الله! هيمنة الله. سيطرة الله. جنود الله. قدرة الله
الله. عذاب الله لانه يروى انه شاف النار. النار من برة بمشهدها الفظيع. ينزل يعلم الامة كلها. مين هو الله؟ يعلمنا ان احنا بنعبد سلاح ما نعرفوش لو لو عرفنا حياتنا هتتغير ينزل يواجه الدنيا كلها. المشركين اول ما يشوفوا النبي بيقول على المعراج والاسراء يجروا يلموا الناس. يروحوا لابو بكر
بكر يقلبوه على النبي يقف موقف مبهر صديق عليه رضي الله عنه يقول ان كان قال هذا فقد صدق فقد صدق الصدق ما بيبانش ما فيش غير في الابتلاءات. يا امة محمد يا شباب الامة. الصدق مش هيبان غير في الابتلاءات. الابتلاء بتاع الامة الوقتي هيبان فيه. مين فيكم صديق؟ مين فيكم
مين فيكم مخلص لدين الله ولرسول الله؟ صلى الله عليه وسلم كان ليه رحلة المعراج يا جماعة؟ رحلة المعراج عشان النبي ينزل يعلم الامة كلها. مين هو ربنا؟ رحلة المعراج عشان ربنا يعرف الامة كلها بيعمل ايه لاولياؤه
الدعاء اليه رحلة المعراج عشان النبي عليه الصلاة والسلام. عشان ربنا يعلم النبي والامة كلها. والكون كله يعلم الامة مين هو محمد؟ تخيل معي لو واحد من من من الناس يعني هيزور بلد لقيت البلد بتتنقش وشها وجار بيتهزب وكبار الزوار
وزراء ورئيس الجمهورية والبلد مقلوبة واحتفالات مهيبة. وبيعملوا له احتفالات. يبقى بالتأكيد شخصية عظيمة. تخيل النبي السماوات كلها في انتزار والانبياء كلها تحشد عشان تصلي وراه. والنبي عليه الصلاة والسلام جبريل ينزل له ياخده. يطلع به يبقى ايه مقامه عند ربنا
يبقى ايه مقام رسول الله صلى الله عليه وسلم عند ربنا سبحانه وتعالى رحلة الاسراء والمعراج كانت قبل كانت قبل الهجرة بتلات سنين عشان يتمحص الصف هي كانت منحة للنبي بس كانت محنة للدعوة. لان فيه ناس كتير كزبت النبي بعدها. فيه ناس كتير سخرت من النبي بعدها. قالت هو بيقول ايه؟ هو الكلام ده ممكن يحصل
اه اللي خلق الربعميت مليار مجرة دول ما يقدرش يرفع سيدنا محمد كل الرفعة داهية. يا جماعة يا جماعة رحلة الاسراء والمعراج كلنا بتعلمنا كلنا مين هو ربنا اللي احنا بنعبده. ومين هو محمد صلى الله عليه وسلم اللي احنا ماشيين وراه. لمازا محمد؟ ليه هو
الطريق الوحيد للجنة. ليه هو اللي ليه هو اللي ربنا رفع كل الرفعة دي؟ ليه هو اللي طلع لمقام ما فيش حد من البشر طلع له ولا طلع فوق طلع قريب منه. ليه هو اللي ملايكة السماوات اشتاقت له كل الشوق ده! طلعت يا رسول الله. عرفت يا حبيب الله عرفت مقامك. عرفت قدرك
عرفت انزل بقى يا رسول الله انزل واجههم. ينزل ييجوا يسخروا منهم. يقول لهم افرأيتم اللث والعزى؟ ومن اتى الثالثة الاخرى التالتة ديت كمان! الكم الذكر وله الانثى! لا لا لا لا تلك اذا. قسمة ديزا. النبي ينزل يتريق عليه. واحد نازل من فوق سبع سماوات
وشايف الملكوت ونزل لقى الحشرة ابو جهل بيسخر هيقول لهم ايه وهيرد عليهم ايه ؟ نزل يعلم الامة كلها اليقين العظيم. اليقين العظيم وصلنا لنهاية حلقة الليلة يا جماعة احداس الاسراء والمعراج رهيبة. رهيبة. انا عايزك. انا عايز التوصيات دلوقتي. اول توصية امبارح والواحد بيسبح وقاعد يفتكر احداس الاسراء والمعراج. الواحد يا جماعة كان
كابوت لما تقعد كده في جلسة الضحى تسبح وتفتكر انا عايز التسبيح يملى لسانك بقى المرة دي. انا عايزك ما تبطليش تسبيح عايز الليلة وجلسة الضحى تتملى تسبيح احنا اتعرض علينا اربعتاشر مشهد مزهل. المشهد الاول ملكوت الله في الافلاك والمجرات. والكون كله قدام النبي. المشهد التاني ابواب
السماوات اللي محاوطة بالارض وهيمنة ربنا احفزهم. المشهد التالت الملايكة اللي مالية السماوات في العبادة. المشهد الرابع الرسل اللي ربنا بسبب صبرهم. المشهد الخامس البيت المعمور. والملايكة اللي فيه. المشهد السادس سدرة المنتهى الرهيبة. اللي حسنها
ما تتوصفش في في الوجود كله. المشهد السادس الجنة من برة ومن جوة. المشهد السبع جبريل بالستمية جناح. وهو باسطهم قدام ليه ؟ ليه ؟ النبي يشوفه بصورته الحقيقية عشان النبي يعرف قدرة ربنا في خلقه. قدرة ربنا قد ايه ؟ المشهد المشهد
المشهد السابع النار اللي النبي شافها. المشهد التامن القبور اللي النبي شاف اللي بيحصل فيه. المشهد التاسع حجاب النور. العاشر العرش حداشر حملة العرش الاتناشر صريف الاقلام اللي سمعوا في اتنين انا قلت اربعتاشر بس الترتيب اربعتاشر مشهد عايزك
افتكرهم وتقول سبحانك! سبحانك يا رب! يا جلالك يا رب! انا عايز قلبك يهتف. قلبك يهتف الليلة بجلال الله يا سبحانك يا رب! اول توصية التسبيح. تاني توصية عايزك وانت بتقول سبحان ربي الاعلى! في صلاة العشاء وفي السجود وفي القيام وفي الفجر وطول عمرك
عيشي مع سبحان ربي الاعلى. اطلعي مليارات المجرات ومليارات المسافات وسماوات ورا سماوات. ومسافات مسافات اطلعي. كل ده لسة ما وصلتيش لربنا! ده ده بقلبك بس. امال علو ربنا قد ايه؟ نعيش مع سبحان ربي الاعلى
الحاجة التالتة انا عايز اعلمكم بقى البراق البراق المعجزة ده ربنا يقدر يحل لنا مشاكل حياتنا كلها بين غمضة عين وانتباهتها. ربنا قادر يا امة محمد. ربنا قادر حزينة يا اللي حاطة ايدك على خدك. ربنا قادر يا مريض يا مهموم. ربنا قادر يا فقير يا غلبان. ربنا قادر يا اللي نفسك تتجوزي ويا اللي نفسك
ويا اللي نفسك. بنتك ربنا يصلح احوالها مع جوزها. ويا اللي نفسك نفسيتك تسعد. ربنا قادر. طيب اعلمكم دعاء. ربنا يحل لكم كل مشاكل حياتكم. دعاء انا جربت اسره في حياتي رهيب. اسمعوا معي. يا حي يا قيوم. شفتم قيام السماوات
دي كلها بي. برحمتك استغيث. يا اللي من رحمتك طلعت محمد سبع سماوات. يا اللي كل نقطة مطر نازلة من رحماتك. يا اللي كل لك في كل ليلة من رحماتك. يا اللي كل دعوة مستجابة نازلة من رحماتك. يا اللي كل اية قرآن نزلت من رحماتك. يا اللي كل ملك هينزل في ليلة القدر من
برحمتك استغيث عايز ايه ؟ اصلح لي شأني كله. صلح لي كل حاجة يا رب. ديني ودنيتي واخرتي. صحتي ونفسيتي ومالي وكل حاجة وعبادتي ودعوتي يا رب صلح لي كل حاجة. ولا تكلني الى نفسي طرفة عين. كانك بتقول له يا من انت قائم
الى كل شيء. اسألك برحمتك التي وسعت كل شيء. ان تصلح لي كل شيء ولا تكلني الى نفسي التي افسدت علي كل شيء. اخر توصية قبل ما اسيبكم الدعوة الى الله. اللي رفع النبي كده الدعوة. اللي اللي عزز النبي كده الدعوة. اللي كرم النبي كده الدعوة. اصبروا. انا مش عايزك تبقى مش عايزك تبقى
شيخ محمد وانت الشيخ لا انا عايزك تبقى داعية في مكانك في سكشنك. في سكشنك في الراوند بتاعك. في الراوند بتاعك في دفعتك في شغلك في المكان اللي انت بتشتغل فيه في مصنعك. في المستشفى اللي انت فيها. في المحايزك تبقى داعية في مكانك. يا جماعة لو انا قاعد قدامي الوقتي الف واحد بس بس
كل واحد راح بقى داعية في مكانه المجتمع هيتقلب بكرة. المجتمع هيتقلب اشتري شرايط ووسعها. يا جماعة جاهدوا بمالكم. اشتروا اشتروا الطيبات. كلموا كلموا الناس ما سمعتش كلمة تقولها لحد. يا جماعة ده الناس هتلتزم على نفسها والله العظيم. الناس خلاص يا جماعة عايزة تتوب لربنا باي طريقة. اشتغلوا في
يا جماعة موتوا نفسكم عشان كرم ربنا للدعاء عظيم اوي. وحب الملايكة للدعاء عظيم اوي. والفردوس الاعلى. مشتاقة لكل كل داعي وداعية بازن الله سبحانه وتعالى. كنا مع رحلة اعظم رحلة في التاريخ. اعظم رحلة في الدنيا كلها رحلة الاسراء والمعراج. المرة الجاية
ان شاء الله النبي نزل رجع تاني هيعمل ايه النبي؟ بعد رحلة المعارك دي هيعمل ايه؟ مجهوده هيزيد ولا هيقل؟ قلبه هيبقى ايه؟ اصراره هيبقى ايه؟ كفاحه هيبقى ايه يا ترى
هيعمل ايه ؟ في التلات سنين الجايين يا ترى مجهوده هيعمل فيهم ايه ؟ يا ترى الفتح هييجي امتى ؟ يا ترى يا جماعة ربنا هيعمل ايه مع النبي بعد
نزل الارض ده اللي هنعرفه بكرة بازن الله سبحانه وتعالى. اللهم ابلغ رسولك منا السلام. اللهم استخدمنا ولا تستبدلنا. اللهم استخدمنا جنودنا لك في الارض. اللهم اجعلنا من جندك المخلصين. اللهم اكرمنا بالدعوة اليك. اللهم استعملنا في الدعوة اليك. اللهم شرفنا بالدعوة اليك
اللهم اجل الحق على السنتنا. اشرح صدورنا ويسر امورنا. ويا رب يا رب يا رب علمنا ديننا. فرج كرباتنا اقض ديوننا فرج همومنا وغمومنا يا رب اشف كل المرضى يا رب. يا رب اغفر للمؤمنين والمؤمنات. الاحياء منهم والاموات الى يوم الدين
واهد غير المسلمين يا ارحم الراحمين كما هديت المسلمين. اقول قولي هذا واستغفر الله العلي العظيم لي ولكم. سبحانك اللهم وبحمدك اشهد ان لا اله الا انت. استغفرك واتوب اليك. وجزاكم الله خيرا
قالوا لينا ليه محمد ابن عبدالله